CELEX: 62014TA0792
Language: sk
Date: 2016-03-17 00:00:00
Title: Vec T-792/14 P: Rozsudok Všeobecného súdu zo 17. marca 2016 – Vanhalewyn/ESVČ („Odvolanie — Verejná služba — Úradníci — Odmena — Zamestnanci ESVČ pôsobiaci v tretej krajine — Odňatie príspevku na životné podmienky zamestnancom pôsobiacim na Mauríciu — Neprijatie VVR k článku 10 prílohy X služobného poriadku“)

2.5.2016   
            
            
               SK
            
            
               Úradný vestník Európskej únie
            
            
               C 156/37
            
         Rozsudok Všeobecného súdu zo 17. marca 2016 – Vanhalewyn/ESVČ
   (Vec T-792/14 P) (1)
   
   ((„Odvolanie - Verejná služba - Úradníci - Odmena - Zamestnanci ESVČ pôsobiaci v tretej krajine - Odňatie príspevku na životné podmienky zamestnancom pôsobiacim na Mauríciu - Neprijatie VVR k článku 10 prílohy X služobného poriadku“))
   (2016/C 156/48)
   Jazyk konania: francúzština
   
      Účastníci konania
   
   
      Žalobca: Eric Vanhalewyn (Grand Baie, Maurícius) (v zastúpení: S. Orlandi a T. Martin, advokáti)
   
      Ďalší účastník konania: Európska služba pre vonkajšiu činnosť (ESVČ) (v zastúpení: S. Marquardt a M. Silva, splnomocnení zástupcovia)
   
      Predmet veci
   
   Odvolanie podané proti rozsudku Súdu pre verejnú službu Európskej únie (tretia komora) z 25. septembra 2014, Osorio a i./ESVČ (F-101/13, Zb. VS, EU:F:2014:223), smerujúce k zrušeniu tohto rozsudku
   
      Výrok rozsudku
   
   
               1.
            
            
               Rozsudku Súdu pre verejnú službu Európskej únie (tretia komora) z 25. septembra 2014, Osorio a i./ESVČ (F-101/13), sa zrušuje v rozsahu, v akom ním bola zamietnutá žaloba, ktorú podal Eric Vanhalewyn.
            
         
               2.
            
            
               Rozhodnutie generálneho riaditeľa pre administratívu Európskej služby pre vonkajšiu činnosť (ESVČ) z 19. decembra 2012, ktorým sa mení výška príspevku na životné podmienky (PŽP) pre zamestnancov pôsobiacich v tretích krajinách, sa zrušuje v rozsahu, v akom ním bol PŽP uvedený v článku 10 prílohy X Služobného poriadku úradníkov Európskej únie zrušený pre úradníkov alebo zamestnancov pôsobiacich na Mauríciu.
            
         
               3.
            
            
               ESVČ je povinná nahradiť trovy konania.
            
         
      (1)  Ú. v. EÚ C 46, 9.2.2015.